CELEX: 31986D0474
Language: hr
Date: 1986-09-11 00:00:00
Title: 86/474/EEZ: Odluka Komisije od 11. rujna 1986. o primjeni pregleda na licu mjesta koji se trebaju provoditi radi uvoza goveda i svinja i svježeg mesa iz zemalja koje nisu članice

03/Sv. 58
            
            
               HR
            
            
               Službeni list Europske unije
            
            
               3
            
         31986D0474
   
               L 279/55
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 11. rujna 1986.
   o primjeni pregleda na licu mjesta koji se trebaju provoditi radi uvoza goveda i svinja i svježeg mesa iz zemalja koje nisu članice
   (86/474/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima vezanima uz zdravstvene i veterinarske preglede pri uvozu goveda i svinja i svježeg mesa iz trećih zemalja (1), kako je zadnje izmijenjena Uredbom (EEZ) br. 3768/85 (2), a posebno njezin članak 5.,
   uzimajući u obzir Direktivu Vijeća 77/96/EEZ od 21. prosinca 1976. o pretragi na trihinelozu (Trichinella spiralis) pri uvozu iz trećih zemalja mesa dobivenog od domaćih svinja (3), kako je zadnje izmijenjena Uredbom (EEZ) br. 3768/85, a posebno njezin članak 6.,
   budući da je Komisija Odlukom 83/196/EEZ od 8. travnja 1983. o pregledima na licu mjesta koji se trebaju provoditi radi uvoza goveda i svinja i svježeg mesa iz zemalja koje nisu članice (4) privremeno predvidjela uvjete za preglede Zajednice; budući da je, s obzirom na zadovoljavajuće iskustvo stečeno tijekom pregleda na licu mjesta, primjereno konačno odrediti načine kontrole;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Slijedom uputa Komisije, veterinarski stručnjaci iz država članica i Komisije provode veterinarske preglede na licu mjesta kako bi provjerili jesu li odredbe Direktive 72/462/EEZ, a posebno njezin članak 3. stavak 2., primijenjene u praksi. Ti se pregledi provode svake tri godine u svakoj zemlji koja se pojavljuje na popisu sastavljenom u skladu s člankom 3. stavkom 1. navedene Direktive.
   Ako, međutim, razlozi zdravlja životinja to zahtijevaju, Komisija može, slijedom konzultacija s državama članicama unutar Stalnog veterinarskog odbora, odgoditi ili ubrzati određene preglede ili provesti dodatne preglede.
   2.   Veterinarski stručnjaci iz država članica i Komisije provode, slijedom uputa Komisije, veterinarski pregled u dotičnoj zemlji ili zemljama prije no što se prijedlog za Odluku radi nadopunjavanja popisa sastavljenog u skladu s člankom 3. stavkom 1. Direktive 72/462/EEZ podnese Stalnom veterinarskom odboru.
   3.   Na poseban zahtjev države članice, veterinarski stručnjaci iz država članica i Komisije mogu provesti, slijedom uputa Komisije, veterinarski pregled u dotičnoj zemlji ili zemljama prije podnošenja Stalnom veterinarskom odboru prijedloga odluke:
   
               —
            
            
               kojom se izmjenjuje popis sastavljen u skladu s člankom 3. stavkom 1. Direktive 72/462/EEZ,
            
         
               —
            
            
               kojom se odobrava obnavljanje uvoza životinja ili svježeg mesa u skladu s člankom 28. stavkom 4. Direktive 72/462/EEZ,
            
         
               —
            
            
               o mjerama koje se trebaju poduzeti ako zapažanja zabilježena tijekom veterinarskog pregleda pri uvozu goveda ili svinja na temelju članka 12., ili svježeg mesa na temelju članaka 23. i 24. Direktive 72/462/EEZ, ili bilo koji drugi podatak s kojim je Komisija upoznata, naznačuju da se ne udovoljava odredbama gore navedene Direktive ili njezinim provedbenim mjerama, ili bacaju sumnju na to treba li se nastaviti s davanjem odobrenja.
            
         Članak 2.
   1.   Na temelju uputa Komisije, veterinarski stručnjaci iz država članica i Komisije provode zdravstvene preglede na licu mjesta kako bi potvrdili provode li se odredbe Direktive 72/462/EEZ, a posebno njezinog članka 4. stavaka 2. i 3., te Direktive 77/96/EEZ u praksi. Ti se pregledi provode barem jedanput godišnje u svim klaonicama, rasjekavaonicama i hladnjačama koje se nalaze izvan klaonice ili rasjekavaonice koje se nalaze na jednom od popisa sastavljenom u skladu s člankom 4. stavkom 1. Direktive 72/462/EEZ ili člankom 4. Direktive 77/96/EEZ.
   Ako je to, međutim, iz zdravstvenih razloga važno, Komisija može, slijedom konzultacija s državama članicama unutar Stalnog veterinarskog odbora;
   
               —
            
            
               odgoditi ili ubrzati određene preglede ili provesti dodatne preglede,
            
         
               —
            
            
               zamijeniti sustavni pregled pregledima uzoraka.
            
         2.   Veterinarski stručnjaci iz država članica i Komisije slijedom uputa Komisije dotični objekt ili objekte podvrgavaju pregledu na licu mjesta prije no što se prijedlog za Odlukom koja nadopunjuje jedan od popisa sastavljen u skladu s člankom 4. stavkom 1. Direktive 72/462/EEZ ili člankom 4. Direktive 77/96/EEZ podnese Stalnom veterinarskom odboru.
   3.   Na poseban zahtjev države članice, veterinarski stručnjaci iz država članica i Komisije mogu, slijedom uputa Komisije, podvrgnuti dotični objekt ili objekte pregledu na licu mjesta prije no što Stalnom veterinarskom odboru podnesu zahtjev za odlukom:
   
               —
            
            
               o izmjeni jednog od popisa sastavljenog u skladu s člankom 4. stavkom 1. Direktive 72/462/EEZ ili člankom 4. Direktive 77/96/EEZ,
            
         
               —
            
            
               o mjerama koje se trebaju poduzeti ako zapažanja zabilježena tijekom zdravstvenog pregleda pri uvozu na temelju članaka 24. Direktive 72/462/EEZ, ili bilo koji drugi podatak s kojim je Komisija upoznata, naznačuju da se ne udovoljava odredbama direktiva 72/462/EEZ i 77/96/EEZ ili njihovim provedbenim mjerama, ili bacaju sumnju na to treba li se nastaviti s davanjem odobrenja.
            
         Članak 3.
   U svakom slučaju, slijedom konzultacija s državama članica ako je to potrebno, Komisija određuje broj i kvalifikaciju veterinarskih stručnjaka koje određuje za provođenje pregleda koji se spominje u člancima 1., 2. i 4. Barem jedan stručnjak iz države članice sudjeluje u misijama koje se poduzimaju radi provođenja pregleda predviđenog člancima 1. i 2. te člankom 4. stavkom 2.
   Članak 4.
   1.   Preglede predviđene člancima 1. i 2. mogu provoditi veterinarski stručnjaci postavljeni u inozemstvu na najdulje razdoblje od tri godine.
   2.   Barem jedanput godišnje njima pomažu drugi veterinarski stručnjaci u provođenju dijela gore navedenih pregleda.
   Članak 5.
   1.   Veterinarski stručnjaci iz država članica koje odredi Komisija u skladu s trećim podstavkom članka 5. Direktive 72/462/EEZ djeluju slijedom uputa Komisije. Oni ni u kojem slučaju ne mogu u osobne svrhe koristiti bilo kakve podatke stečene tijekom pregleda niti razotkriti takve podatke bilo kojoj osobi izvan nadležnih službi.
   2.   Veterinarskim stručnjacima država članica Komisija plaća troškove putovanja i prehrane, u skladu s pravilima za naknadu troškova putovanja i prehrane koje stvore osobe izvan Komisije pozvane da u ime Komisije djeluju kao stručnjaci.
   Članak 6.
   Komisija države članice izvještava, pisanim izvješćima unutar Stalnog veterinarskog odbora o nalazima pregleda, posebno ako oni naznačuju da se popis ili popisi koji se spominju u članku 3. stavku 1. i članku 4. stavku 1. Direktive 72/462/EEZ i članku 4. stavku 2. Direktive 77/96/EEZ trebaju nadopuniti ili izmijeniti u skladu s postupkom predviđenim člankom 30. Direktive 72/462/EEZ.
   U hitnim se slučajevima države članice mogu izvijestiti usmeno ili teleksom.
   Članak 7.
   Ova se Odluka revidira prije 1. siječnja 1992.
   Članak 8.
   Ova je Odluka upućena državama članicama.
   
      Sastavljeno u Bruxellesu 11. rujna 1986.
      
         
            Za Komisiju
         
         Frans ANDRIESSEN
         
            Potpredsjednik
         
      
   
   
      (1)  SL L 302, 31.12.1972., str. 28.
   
      (2)  SL L 362, 31.12.1985., str. 8.
   
      (3)  SL L 26, 31.1.1977., str. 67.
   
      (4)  SL L 108, 26.4.1983., str. 18.